**ΑΣΚΗΣΕΙΣ ΕΠΙΔΗΜΙΟΛΟΓΙΑΣ(ΕΠΙΠΤΩΣΗ – ΕΠΙΠΟΛΑΣΜΟΣ)**

1)(ΠΑΝΕΛΛΗΝΙΕΣ 2019)

Ο επιστημονικός υπεύθυνος του Εθνικού Οργανισμού

Δημόσιας Υγείας (Ε.Ο.Δ.Υ.) ενημέρωσε ότι:

─ Στις 3 Απριλίου το σύνολο των κρουσμάτων του COVID-19 στη χώρα μας ήταν 1600.

─ Την επόμενη ημέρα, 4 Απριλίου, ανακοίνωσε ότι ο συνολικός αριθμός κρουσμάτων ήταν 1700.

─ Στις 6 Απριλίου ανακοίνωσε ότι ο αριθμός των νέων κρουσμάτων ήταν 200.

α) Να γράψετε τις διαφορές της επίπτωσης και του επιπολασμού (μον. 6).

β) Να γράψετε αριθμητικά την επίπτωση στις 4 Απριλίου (μον. 2).

γ) Να γράψετε αριθμητικά τον επιπολασμό στις 6 Απριλίου (μον. 2).

2)Το 1976 είχαν καταγραφεί για όλη τη χρονιά, νέα περιστατικά καρκίνου στη χώρα μας

τα οποία ήταν σε αναλογία 175 περιστατικά σε 100.000 πληθυσμού. Επίσης την ίδια

χρονιά σε δεδομένη χρονική στιγμή ήταν γνωστά 514 περιστατικά καρκίνου, παλαιά και

νέα, σε 100.0000 πληθυσμού.

α)Ποια καταγραφή αντιστοιχεί στην επίπτωση και ποια στον επιπολασμό και γιατί;(6μον)

β)Ποια είναι η σχέση του επιπολασμού και της επίπτωσης με την ενδημία;(3μον)

γ)Η τυχόν αύξηση των περιστατικών καρκίνου αποτελεί κατά τη γνώμη σας αντικείμενο

μελέτης της επιδημιολογίας; Να δικαιολογήσετε την απάντησή σας.(4μον)

3)Σε ποιες περιπτώσεις υπολογίζεται η επίπτωση και σε ποιες ο επιπολασμός;

1. Κατασκηνωτές που εμφάνισαν τροφική δηλητηρίαση εντός 3 ημερών από την κατανάλωση σαλάτας με κοτόπουλο

2. Πρόωρα νεογνά κατά τη διάρκεια ενός έτους σε ένα νοσοκομείο παίδων.

3. Παιδιά ηλικίας 11-17 ετών στην Ελλάδα που έχουν κάνει εμβόλιο κατά των κονδυλωμάτων έως σημερα.

4. Ενήλικες που εμφάνισαν γρίπη στην Ελλάδα κατά τη διάρκεια του 2022

5. Παιδιά ηλικίας 5-15 ετών στην Ελλάδα που έχουν άσθμα.

6. Παιδιά ηλικίας 3-5 ετών στην Ελλάδα που διαγνώστηκαν με αυτισμό κατά την διάρκεια του 2022

4)Σε έναν μαζικό προσυμπτωματικό έλεγχο 1000 ατόμων, τα 100 βρέθηκαν να πάσχουν από σακχαρώδη διαβήτη. Στα επόμενα 10 έτη παρακολούθησης, 40 άτομα εμφάνισαν διαβήτη.

Υπολογίστε: (α) τον επιπολασμό του διαβήτη στον αρχικό πληθυσμό των 1000 ατόμων,

(β) την επίπτωση στο διάστημα των 10 ετών .

Πώς αλλιώς ονομάζεται ο προσυμπτωματικός έλεγχος που εφαρμόστηκε;

Με ποιο άλλο τρόπο εφαρμόζεται σήμερα ο προσυμπτωματικός έλεγχος;

Σε ποιο είδος πρόληψης ανήκει και πού αποσκοπεί;

5) Ο πληθυσμός μιας πόλης, την 1η Ιανουαρίου 2005 είναι 50.000. Τη συγκεκριμένη ημέρα 1000 άτομα πάσχουν από αρτηριακή υπέρταση. Υπολογίστε το κατάλληλο μέτρο συχνότητας(επίπτωση ή επιπολασμός)

6) Κατά τη διάρκεια του 2015, στο νοσοκομείο Α καταγράφηκαν 200 νέες ενδονοσοκομειακές λοιμώξεις, Υπολογίστε το κατάλληλο μέτρο συχνότητας. (επίπτωση ή επιπολασμός)

7)Σ’ έναν μαζικό προσυμπτωματικό έλεγχο, την 01/01/2008, μεταξύ 500 ατόμων, τα 50 διαγνώστηκαν με σακχαρώδη διαβήτη.

Την 01/01/2009, πραγματοποιήθηκε και πάλι μαζικός προσυμπτωματικός έλεγχος στα ίδια 500 άτομα και τη φορά αυτή διαγνώστηκαν 59 άτομα με σακχαρώδη διαβήτη.

Υπολογίστε: (α) τον επιπολασμό του διαβήτη την 01/01/2008 και την 01/01/2009, (β) την επίπτωση-ποσοστό του διαβήτη κατά τη διάρκεια του 2008

8)Στις 01/01/2015, μεταξύ 1000 ατόμων, οι 20 πάσχουν από έμφραγμα του μυοκαρδίου. Κατά τη διάρκεια του 2015 εμφανίζονται 30 νέες περιπτώσεις εμφράγματος. Να υπολογιστούν τα δυο κατάλληλα μέτρα συχνότητας